Den syngende by

Den syngende by (originaltittel: Die singende Stadt) er en tysk operettefilm fra 1930 regissert av Carmine Gallone med Brigitte Helm og Jan Kiepura i hovedrollene.

Handling 
Claire Landshoff er en ung, østerriksk kvinne fra de såkalte bedre sosiale samfunnslag. Hun kjeder seg i hjembyen Wien, og drar på ferie til det varme Sør-Italia. I Napoli møter Claire den sjarmerende lokale turguiden Giovanni. Claire er like imponert over utseendet hans, som han blir over hennes fantastiske sangstemme. Giovanni vil vise frem sitt vakre hjemland, og tar Claire med til blant annet Capri.

En dag dukker det opp en av Claires gamle flammer opp i Sør-Italia; det er hennes bysbarn Rudi Feldegger, som nekter å gi slipp på Claire. Han oppdaterer Claire på den nyeste sladderen fra hjembyen, og den unge kvinnen innser brått hvor mye hun har savnet alle de sosiale sammenkomstene som var en del av hverdagen hennes hjemme. Hun bestemmer seg derfor for å reise hjem. Men Giovanni savner Claire, og reiser etter henne. Tilbake i Napoli sitter Carmela, en ung kvinne som alltid har hatt varme følelser for Giovanni. Etter hvert går det imidlertid opp for Giovanni hvor overfladisk Claire egentlig er.

Hovedroller 
 Brigitte Helm – Claire Landshoff
 Jan Kiepura – Giovanni Cavallone, turistguide
 Walter Janssen – professor Andreas Breuling, billedhugger
 Trude Berliner – Carmela, ei jente fra Napoli
 Georg Alexander – Rudi Feldegger, Claires mest standhaftige beundrer
 Francesco Maldaces – Tupf, Carmelas bror
 Martin Kosleck – Bobby Bertling, Claires beundrer
 Hans Heinrich von Twardowski – Willi von Wellheim, en av Claires beundrere
 Teddy Bill – Heini Ladenburg, en av Claires beundrere
 Charlie Roellinghoff – Poldi Falkner, en av Claires beundrere
 Henry Bender – herr Meier fra Berlin
 Hermann Blaß – resepsjonist
 Käte Bill – Susanne, Claires stuepike
 Carl Goetz – nattportier
 Carol Reß – Marthe, Claires stuepike
 Ernõ Szenes – Siegmund Königsberger, impressario
 C. H. Todd – Mr. Parkins fra London

Referanser

Eksterne lenker 
  

Tyske filmkomedier
Tyske filmmusikaler
Filmer fra 1930
Tyskspråklige filmer